CELEX: C2005/031/13
Language: lt
Date: 2005-02-05 00:00:00
Title: Byla C-478/04 Europos Bendrijų Komisijos 2004 m. lapkričio 16 d. pareikštas ieškinys Italijos Respublikai

5.2.2005   
            
            
               LT
            
            
               Europos Sąjungos oficialusis leidinys
            
            
               C 31/6
            
         Europos Bendrijų Komisijos 2004 m. lapkričio 16 d. pareikštas ieškinys Italijos Respublikai
   (Byla C-478/04)
   (2005/C 31/13)
   Proceso kalba: italų
   2004 m. lapkričio 16 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos Minas Konstantinidis ir Giuseppe Bambara, ieškinys Italijos Respublikai.
   Ieškovė Teisingumo Teismo prašo:
   
               —
            
            
               pripažinti, kad:
               
                           a)
                        
                        
                           nesiimdama būtinų priemonių užtikrinti, kad Cà di Capri (Verona) sąvartyne išverčiamos atliekos būtų panaudotos arba pašalintos nesukeliant pavojaus žmonių sveikatai ir netaikant aplinkai kenksmingų procesų ar būdų,
                        
                     
                           b)
                        
                        
                           nesiimdama būtinų priemonių, kad šiame sąvartyne laikomų pavojingų atliekų turėtojas jas perduotų privačiam arba valstybiniam atliekų surinkėjui arba įmonei, vykdančiai operacijas, nurodytas šios direktyvos II priedo A arba B dalyse, arba pats užtikrintų jų panaudojimą arba pašalinimą pagal Bendrijos teisės nuostatas,
                        
                     
                           c)
                        
                        
                           nesiimdama būtinų priemonių dėl šio sąvartyno, kad visose pavojingų atliekų išvertimo (išpylimo) vietose tokios atliekos būtų registruojamos ir identifikuojamos bei kad nebūtų maišomos skirtingos šių atliekų kategorijos arba pavojingos atliekos su nepavojingomis,
                        
                     Italijos Respublika neįvykdė savo įsipareigojimų pagal Direktyvos 75/442/EEB (1) dėl atliekų, iš dalies pakeistos 1991 m. kovo 18 d. Tarybos direktyva 91/156/EB (2), 4 ir 8 straipsnius ir Direktyvos 91/689/EEB dėl pavojingų atliekų 2 straipsnio 1 ir 2 dalis.
            
         
               —
            
            
               priteisti iš Italijos Respublikos bylinėjimosi išlaidas.
            
         Teisiniai pagrindai ir pagrindiniai argumentai
   Komisija teigia, kad dėl jos reikalavimuose išdėstytų pagrindų, susijusių su Cà di Capri (Verona) sąvartynu, Italijos Respublika neįvykdė savo įsipareigojimų pagal Direktyvą 75/442/EEB, iš dalies pakeistą Direktyva 91/156/EB, bei Direktyvą 91/689/EEB.
   
      (1)  OL L 194, 1975 m. liepos 25 d., 39 p.
   
   
      (2)  OL L 78, 1991 m. kovo 26 d., 32 p.